Publication: Magyar Közlöny
Issue: MK-1999-126 (Year: 1999, Number: 126)
Era: 1990-2004
Section: az 54/1996. (IV. 12.) Korm. rendelethez]
Paragraph Index: 127

663. SAPARD támogatások kiadásai A számlaosztályok tartalmára vonatkozó előírások az alábbiak szerint módosulnak: Az 1. pont felvezető szövegének 7. francia bekezdése helyébe a következő rendelkezés lép: „— a központi költségvetésben a beruházás alcímen megtervezett központi beruházási kiadások előirányzatát és azok teljesítését.” A 2. c) pont utolsó bekezdése helyébe a következő rendelkezés lép: „Az Adó- és Pénzügyi Ellenőrzési Hivatalnak, valamint a Vám- és Pénzügyőrségnek, mint államháztartás közteher-bevételeit beszedő szervezeteknek, a feladatkörükbe tartozó adó — ideértve a társadalombiztosítási járulékot is — és adójellegű, illetve vám, vámjellegű és kapcsolódó követelésekről elkülönített nyilvántartást kell vezetniük, és a Kincstár, valamint a társadalombiztosítás pénzügyi alapjai számlarendjében meghatározott tartalommal és időpontban kell adatot szolgáltatniuk. Az adatszolgáltatás valódiságáért — ideértve az utólagos módosításokat és egyeztetéseket is — az adatszolgáltató felelős.” A 3. d) pont első bekezdése után a következő bekezdést kell felvenni: „Ugyancsak ebben a számlacsoportban kell elszámolni a nemzetközi szerződések alapján külföldről a Magyar Állam, illetve a Kincstári ügyfelek részére, a Kincstárban vezetett devizaszámlán jóváírt támogatásokat végleges felhasználásukig.” A 3. g) pont első bekezdése a következőkkel egészül ki: „Függő kiadásként számolhatók el a bizonyítottan tárgyévet követő év költségvetését terhelő kifizetések (pl. december hónapban kifizetett személyi juttatások). Nem számolható el aktív pénzügyi elszámolásként olyan tétel, amelynek következménye a tartalékok valóságnak nem megfelelő bemutatása. A költségvetés alapján gazdálkodó szervnek az aktív pénzügyi elszámolások jogcímeit a számlarendjében kell meghatároznia. Átfutó kiadásként kell elszámolni a költségvetés alapján gazdálkodó szerv által folyósított (megelőlegezett) társadalombiztosítási és családtámogatási ellátásokat. Költségvetési egyéb kiegyenlítő kiadásként kell elszámolni a költségvetés alapján gazdálkodó szerv saját pénz- és bankszámlái, előirányzat-felhasználási keretszámlái közötti pénzforgalmat, utólagos elszámolásra nyújtott előlegeket.” A 4. b) pont első bekezdésének utolsó mondata helyébe a következő rendelkezés lép: „Itt kell továbbá kimutatni a központi költségvetési szervek felügyeleti szervének, a központi költségvetési szervnek, az elkülönített állami pénzalapnak, a társadalombiztosítás pénzügyi alapjainak és a társadalombiztosítási költségvetési szerveknek az előirányzat-maradványát, illetve annak elszámolását.” A 4. d) pont ötödik bekezdése helyébe a következő rendelkezés lép: „Az Adó- és Pénzügyi Ellenőrzési Hivatalnak, valamint a Vám- és Pénzügyőrségnek, mint államháztartás közteher-bevételeit beszedő szervezeteknek, a feladatkörükbe tartozó adó — ideértve a társadalombiztosítási járulékot is — és adójellegű, illetve a vám, vámjellegű és kapcsolódó kötelezettségekről elkülönített nyilvántartást kell vezetniük és a Kincstár, valamint a társadalombiztosítás pénzügyi alapjai számlarendjében meghatározott tartalommal és időpontban kell adatot szolgáltatniuk. Az adatszolgáltatás valódiságáért — ideértve az utólagos módosításokat és egyeztetéseket is — az adatszolgáltató felelős.” A 4. g) pont első bekezdése után a következő bekezdéseket kell felvenni: „A számlacsoporton belül külön számlán kell kimutatni az elszámolások nyitóállományát és tárgyidőszaki forgalmát. A költségvetési kiegyenlítő bevételek között elkülönítetten kell kimutatni a kapott előlegeket, a költségvetés alapján gazdálkodó szerv saját pénz- és bankszámlái, előirányzat-felhasználási keretszámlái közötti pénzforgalmat, valamint az egyéb kiegyenlítő bevételeket. Ugyancsak ebben a számlacsoportban kell elszámolni a nemzetközi szerződések alapján külföldről a Magyar Állam, illetve a Kincstári ügyfelek részére, a Kincstárban vezetett devizaszámlán jóváírt támogatásokat végleges felhasználásukig. Nem számolható el passzív pénzügyi elszámolásként olyan tétel, amelynek következménye a tartalékok valóságnak nem megfelelő bemutatása. A költségvetés alapján gazdálkodó szervnek a passzív pénzügyi elszámolások jogcímeit a számlarendjében kell szabályoznia.” A 10. pont a következő i) ponttal egészül ki: „A Nemzetközi támogatási segélyprogramok számlacsoportban kell kimutatni támogatási programonként (pl. PHARE támogatások) teljesített kiadásokat. A kiadásokat úgy kell részletezni, hogy abból kitűnjön a fejlesztési, illetve a működési célú felhasználás. A számlák további részletezésével vagy az analitikus nyilvántartás keretében biztosítani kell, hogy a támogatások és a saját forrás terhére történt felhasználások is megállapíthatók legyenek. A PHARE programokat az egyszerű azonosítás érdekében célszerű kódszámaikkal együtt szerepeltetni.” 1999/126. szám

Source: https://magyarkozlony.hu/hivatalos-lapok/8e81c0fddc3e2ec5ef77cac1e4c83bed7349300d/dokumentumok/c94d3c99271637b99955a8ddd08946f56534edbe/letoltes